De eigentliche Vualåg woa des Stückl Gasthaus-Abentheuer von da Charlotte Birch-Pfeiffer (unta iahn Pseudonym Th.xa0Oswald), des wås 1848 erschienan und bsundas in Deitschlaund recht oft gspüit wuan is. Aun de Vualåg håt si da Nestroy recht genau ghoitn, vuar oin in de easchtn zwaa Aktbloß håt a den Uat von da Haundlung von Bonn in an klaanan östareichischn Provinzuat valegt. Neich is da Zuasåtz, dass de bevuastehate Auffüahrung vom Giacomo Meyerbeer sein Le prophète (Der Prophet; Easchtauffüahrung aum 16.xa0April 1849 in Paris, in Wean aum 1.xa0März 1850 im Theater am Kärntnertor) füar a große Aufregung im Stadtl suagt – in da Birch-Pfeiffer iahn Origenäu woin de Valiabtn, da Otto/Eduard und de Emma/Gabriele, nuar a Konzeat vom Franz Liszt in Bonn bsuachn – sowia de kuazn Klamaukszenan mit da Famülie Glanzbach und des Finale mit da Theatatruppn. 